CELEX: 32021R1418
Language: lt
Date: 2021-06-23 00:00:00
Title: Komisijos deleguotasis reglamentas (ES) 2021/1418 2021 m. birželio 23 d. kuriuo dėl nuobaudų pagal pagalbos už gyvulius sistemas arba su gyvuliais susijusias paramos priemones taisyklių iš dalies keičiamas Deleguotasis reglamentas (ES) Nr. 640/2014

2021 8 31   
               
               
                  LT
               
               
                  Europos Sąjungos oficialusis leidinys
               
               
                  L 305/6
               
            
         KOMISIJOS DELEGUOTASIS REGLAMENTAS (ES) 2021/1418
         2021 m. birželio 23 d.
         kuriuo dėl nuobaudų pagal pagalbos už gyvulius sistemas arba su gyvuliais susijusias paramos priemones taisyklių iš dalies keičiamas Deleguotasis reglamentas (ES) Nr. 640/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 63 straipsnio 4 dalį, 64 straipsnio 6 dalį ir 77 straipsnio 7 dalį,
         kadangi:
         
                     (1)
                  
                  
                     Komisijos deleguotojo reglamento (ES) Nr. 640/2014 (2) su pakeitimais, padarytais Komisijos deleguotuoju reglamentu (ES) 2021/841 (3), 31 straipsnio 1 dalyje nustatyta, kad bendra pagalbos ar paramos suma, kurią paramos gavėjas turi teisę gauti, turėtų būti išmokama remiantis pagal Deleguotojo reglamento (ES) Nr. 640/2014 30 straipsnio 3 dalį nustatytu gyvulių skaičiumi, su sąlyga, kad yra ne daugiau kaip trys nenustatyti gyvuliai, o nenustatytus gyvulius galima atskirai identifikuoti bet kuriomis to reglamento 2 straipsnio 1 dalies 7 punkte nustatytu būdu. Tačiau atskiras gyvulių identifikavimas nėra susijęs su kitų rūšių gyvuliais, išskyrus galvijus, avis ir ožkas. Be to, Deleguotojo reglamento (ES) Nr. 640/2014 31 straipsnio 2 dalyje nustatyta, kad administracinė nuobauda taikoma tik tuo atveju, jei nenustatyta daugiau kaip trys gyvuliai, nenurodant trijų nenustatytų galvijų, avių ir ožkų arba mažiau, kurių negalima individualiai identifikuoti jokiais gyvulių identifikavimo ir registravimo sistemoje numatytais būdais;
                  
               
                     (2)
                  
                  
                     todėl pagal Deleguotojo reglamento (ES) Nr. 640/2014 31 straipsnio 1 dalies b punkte nustatytą antrąją sąlygą nuo administracinių nuobaudų taikymo nukrypti leidžianti nuostata netaikoma kitų rūšių gyvuliams, išskyrus galvijus, avis ir ožkas, kuriems turi būti taikomas Deleguotasis reglamentas (ES) Nr. 640/2014;
                  
               
                     (3)
                  
                  
                     todėl Deleguotojo reglamento (ES) Nr. 640/2014 31 straipsnio 1 dalies b punktą tikslinga performuluoti taip, kad atskiro identifikavimo reikalavimas būtų taikomas tik galvijams, avims ir ožkoms;
                  
               
                     (4)
                  
                  
                     Deleguotojo reglamento (ES) Nr. 640/2014 31 straipsnio 2 dalyje nenumatyta jokių nuobaudų už atvejus, kai ne daugiau kaip trijų nenustatytų galvijų, avių ir ožkų negalima atskirai identifikuoti, o tai reiškia, kad tie gyvūnai prarado tapatybę ir jų neįmanoma atsekti jokiame gyvūnų identifikavimo ir registravimo sistemos šaltinyje. Dėl to susidarė tokia padėtis, kai ne tokie rimti pažeidimai, pagrįsti tik nenustatytų gyvulių skaičiumi, sąlygoja nuobaudas, o rimtesni pažeidimai, susiję su gyvuliais (galvijais, avimis ir ožkomis), kurių negalima nustatyti, pasekmių neturi;
                  
               
                     (5)
                  
                  
                     todėl taip pat tikslinga nustatyti administracines nuobaudas už rimtesnius reikalavimų nesilaikymo atvejus, kai nenustatytų galvijų, avių ir ožkų negalima individualiai identifikuoti jokiais gyvulių identifikavimo ir registravimo sistemoje numatytais būdais, neatsižvelgiant į jų skaičių;
                  
               
                     (6)
                  
                  
                     todėl Deleguotasis reglamentas (ES) Nr. 640/2014 turėtų būti atitinkamai iš dalies pakeistas;
                  
               
                     (7)
                  
                  
                     analogiškai Deleguotajam reglamentui (ES) 2021/841, šis reglamentas taikomas pateiktoms pagalbos paraiškoms, paramos paraiškoms ir mokėjimo prašymams, pateiktiems už paraiškų teikimo metus arba priemokų mokėjimo laikotarpius, prasidedančius 2021 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) Nr. 640/2014 31 straipsnis iš dalies keičiamas taip:
            
                        a)
                     
                     
                        1 dalies b punktas pakeičiamas taip:
                        
                                    „b)
                                 
                                 
                                    nenustatytus galvijus, avis ir ožkas galima atskirai identifikuoti bet kuriuo gyvulių identifikavimo ir registravimo sistemoje numatytu būdu.“;
                                 
                              
                  
                        b)
                     
                     
                        2 dalies pirmos pastraipos įvadinė frazė pakeičiama taip:
                        „Esant daugiau kaip trims nenustatytiems gyvuliams arba nenustatytiems galvijams, avims ir ožkoms, kurių negalima atskirai identifikuoti jokiais gyvulių identifikavimo ir registravimo sistemoje numatytu būdu, bendra pagalbos ar paramos suma, kurią pagalbos ar paramos gavėjas turi teisę gauti pagal 1 dalyje nurodytą pagalbos sistemą, paramos priemonę arba tokios paramos priemonės tam tikros rūšies veiksmą atitinkamais paraiškų teikimo metais, sumažinama:“.
                     
                  
         
            2 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas pateiktoms pagalbos paraiškoms, paramos paraiškoms ir mokėjimo prašymams, pateiktiems už paraiškų teikimo metus arba priemokų mokėjimo laikotarpius, prasidedančius 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 549.
         
            (2)  2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014 6 20, p. 48).
         
            (3)  2021 m. vasario 19 d. Komisijos deleguotasis reglamentas (ES) 2021/841 kuriuo dėl taisyklių, taikomų, kai nesilaikoma reikalavimų, susijusių su galvijų, avių ir ožkų identifikavimo ir registravimo sistema, ir administracinių nuobaudų, susijusių su gyvuliais, kurie buvo deklaruoti pagal paramos už gyvulius sistemas arba su gyvuliais susijusias paramos priemones, dydžio apskaičiavimo taisyklių iš dalies keičiamas Deleguotasis reglamentas (ES) Nr. 640/2014 (OL L 186, 2021 5 27, p. 12).